《送李才元待制二首 其一》
宋代·冯山

直道崎岖出禁林，江湖长有爱君心。五年汉法更张际，千里潼江惠泽深。

天下鹓鸿方得侣，道傍桃李正垂阴。邦人不用留行色，满旆薰风入舜琴。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。